Item sijn der voirs jouffrouwen katlijnen jaese van grave ende
zijnder huysvrouwen bleven ende gevallen in hue deylinghe die
goede hier nae bescren Ierst thuys geheeten de crone met sijnen
toebehoirte geleg inde cortstrate te loven tusscen thuys geheeten
de roose ende de goede der erfgenamen wouts wilen pauwels
met den stalle geleg achter tselve huys inden croech tussce de goede
dierix van langrode ende der vors erfgenamen pauwels opden
erfchijs hier nae bescrev ten behoirlik tiden te betale te wete jacoppe
wilen van vertrike raveschote een crone den goidshuyse vand
pdiken te loven twee cronen der bruedscap van st jacope drie
crone en drie en eene halven oude gr der caplen van sinte pets
te loven viventwintich stuvs twee cap tderdel van vier cap van
sesse stellige en van sesse peninge voe laureyse van wynge twee
en eene halve oude gr en eene halve cax ende den goidshuyse
vand wittevrouwe twee en eene halve oude gr en eene halve
cap It sijn noch der vors jouffr katlijnen raese ende sijnd
werdynne bleve in hue deylinge de goede nae bescrev Te weten
de persse opde voe met den hove en met allen den huysen die de
vors lodewijck dair omtrit houden was en met thien vand groetste
ende acht anden tuypen vand cuypen der voirg pssen toebehoiren
opden erfchijs hier nae bescren ten behoirlik tiden te betalen Te wete
hen janne pynoc ridde drie en eene halven stuvers den kinden
brants dertich stuvers willem pierarts vijfthien stuvs en der caplen
van ste pets thien stuvs Item onderhalf boender lants geleg inde
loe in twee stucken It een schue geleg inde hoolstrate tussce
de goede jans de wale ter eender zijden en de goede jas de scoesitte
ter ande op vivendertich stellinge bove vivendertich cap den
goidsh vand pcke vand vors lande Ende op acht stuvs die
roelof wilen boxhore te heffen plach vand vors schuen en
eene cup arnde van colen vand selv schuen te betalen Item
een vierdel wijngts geleg opden roesselberch tussce de goede
vranx wilen van vaelbeke en swaven wilen van orsmale